《送周晋叔》
宋代·李新

妙龄壁水兴何穷，投笔幡然定远功。宝仗初依金碧辂，铁鞭閒静海连风。

萱堂归去椒觞近，珠佩收来汉月空。明日紫骝嘶晓雪，故人端在乱山中。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。